Peter Eckstein Kovacs este propunerea USR, susținută și de PNL și UDMR pentru Avocatul Poporului, în condițiile în care mandatul lui Victor Ciorbea a expirat la 6 mai.

Mandatul Avocatului Poporului este de 5 ani şi poate fi reînnoit o dată.

Victor Ciorbea a fost ales în această funcție în 2014.

Avocatul Poporului este numit în ședința comună a celor două Camere ale Parlamentului.

Opoziția parlamentară - mai precis PNL, USR și PMP - s-a pus de acord marți și asupra susținerii unui candidat unic pentru șefia Camerei Deputaților, în locul lui Liviu Dragnea. Pentru ca opoziția să-și impună candidatul ar mai avea nevoie însă și de voturile UDMR și Pro România. Faptul că există un acord între USR, PNL și UDMR pentru Avocatul Poporului ar putea fi indiciul că se dorește susținerea UDMR pentru ca Raluca Turcan să fie aleasă președinte al Camerei Deputaților.

Peter Eckstein Kovacs, de profesie avocat, a fost membru UDMR și pentru o perioadă consilier prezidențial în mandatul președintelui Traian Băsescu.